162 
efter førte. Et Sted maatte vi passere den, og jeg saa 
her et andet Bevis paa, hvor godt Brasilien er bestyret ; 
der havde engang været en Bro, men denne var styrtet 
sammen i en Regntid (Ruinerne stode der endnu), og der 
var naturligvis ingen ny bleven opført; enhver Trop maa 
da søge et Vadested gjennem Vandet; Bredderne blive 
optraadte og fulde af bundløse Huller, og selv i Tør- 
tiden er der saaledes næsten ikke til at komme frem, i 
Regntiden aldeles ikke. Som det var gaaet her, gaaer 
det mange andre Steder. Et andet Sted længere fremme 
maatte. hele vor Karavane gjøre Holdt i en Halv Snes 
Minutter, til en Bro ved Grene og Jord var bleven saa- 
ledes istandsat, at man kunde komme over den, hvilket 
jeg for mit Vedkommende ikke engang vovede at gjøre 
tilhest. 
Det vilde være for omstændeligt og for Læseren for 
kjedeligt, om jeg vilde opregne ham alle de forskjellige 
Ranchoer, hvor vi efterhaanden overnattede; thi paa den 
samme ensformige Vis fortsattes Rejsen, og om end Egnene 
ere romantiske og maleriske, beholde de dog i lang Tid 
den samme Charakter. — Kuppel- og kegleformede Bjerge, 
dels dækkede med frodig Plantevæxt, dels med nøgne Vægge, 
begrændse Udsigten til alle Sider. Mørke og fugtige Skove 
ere oftest vore Omgivelser; undertiden er det, især i de mere 
beboede Egne, lysere Krat og Ungskov, som voxe frem paa 
de Steder, hvor man for Ågerdyrkningens Skyld har omhugget 
og brændt Urskoven; græsbevoxne Marker se vi, ialfald 
paa den første Del af vor Rejse, sjeldent, og i saa Tilfælde 
ere de kunstigt frembragte, dannede af en enkelt Art Græs, 
og indtage tidligere existerende Skoves Plads. Paa mange 
Steder seer .man denne beklædt med en hel anden ejen- 
dommelig Plantevæxt; idet hele Strækninger findes bevoxede 
